2008R0180 — DA — 23.03.2011 — 001.001

Dette dokument er et dokumentationsredskab, og institutionerne påtager sig intet ansvar herfor

Ændret ved:









▼B

KOMMISSIONENS FORORDNING (EF) Nr. 180/2008

af 28. februar 2008

om EF-referencelaboratoriet for andre hestesygdomme end afrikansk hestepest og om ændring af bilag VII til Europa-Parlamentets og Rådets forordning (EF) nr. 882/2004







KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 90/426/EØF af 26. juni 1990 om dyresundhedsmæssige betingelser for enhovede dyrs bevægelser og indførsel af enhovede dyr fra tredjelande ( 1 ), særlig artikel 19, nr. iv), under henvisning til Europa-Parlamentets og Rådets forordning (EF) nr. 882/2004 af 29. april 2004 om offentlig kontrol med henblik på verifikation af, at foderstof- og fødevarelovgivningen samt dyresundheds- og dyrevelfærdsbestemmelserne overholdes ( 2 ), særlig artikel 32, stk. 5, og ud fra følgende betragtninger: (1) Direktiv 90/426/EØF vedrører dyresundhedsmæssige betingelser for enhovede dyrs bevægelser mellem medlemsstaterne og indførsel til Fællesskabet af levende enhovede dyr fra tredjelande. (2) I henhold til artikel 19, nr. iv), i direktiv 90/426/EØF kan Kommissionen udpege et EF-referencelaboratorium for en eller flere af de i bilag A nævnte hestesygdomme. Endvidere er det fastsat, at Kommissionen fastlægger de funktioner, opgaver og procedurer, som skal gælde for samarbejdet med de laboratorier, der har til opgave at diagnosticere infektiøse sygdomme hos dyr af hestefamilien i medlemsstaterne. (3) Der er gennemført en udvælgelsesprocedure, og det udvalgte laboratorium, Agence Française de Sécurité Sanitaire des Aliments (AFSSA), der har forskningslaboratorier for dyrepatologi og zoonoser i Maisons-Alfort og for hestepatologi og -sygdomme i Dozulé i Frankrig, bør fra den 1. juli 2008 udpeges til EF-referencelaboratorium for andre hestesygdomme end afrikansk hestepest for en 5-årsperiode. (4) I forordning (EF) nr. 882/2004 fastsættes de generelle opgaver for og krav til EF-referencelaboratorier for foderstoffer og fødevarer samt dyresundhed. EF-referencelaboratorierne for dyresundhed og levende dyr er opført på en liste i kapitel II i bilag VII til nævnte forordning. Det udpegede EF-referencelaboratorium for andre hestesygdomme end afrikansk hestepest bør optages på listen. (5) Forordning (EF) nr. 882/2004 bør derfor ændres i overensstemmelse hermed. (6) Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed — ud fra følgende betragtninger: UDSTEDT FØLGENDE FORORDNING:







▼M1

Artikel 1

1. Agence nationale de sécurité sanitaire de l'alimentation, de l'environnement et du travail (ANSES), der har laboratorier for dyresundhed og hestesygdomme, Frankrig, udpeges til EU-referencelaboratorium for andre hestesygdomme end afrikansk hestepest fra 1. juli 2008 til 30. juni 2013.

2. Det i stk. 1 omhandlede EU-referencelaboratoriums funktioner, opgaver og procedurer, som skal gælde for samarbejdet med de laboratorier, der har til opgave at diagnosticere infektiøse sygdomme hos dyr af hestefamilien i medlemsstaterne, er fastsat i bilaget til denne forordning.

▼B

Artikel 2

I kapitel II i bilag VII til forordning (EF) nr. 882/2004 indsættes følgende som punkt 14:

»14. EF-referencelaboratorium for andre hestesygdomme end afrikansk hestepest AFSSA — (Laboratoire d’études et de recherches en pathologie animale et zoonoses/Laboratoire d’études et de recherche en pathologie équine) F-94700 Maisons-Alfort Frankrig.«

Artikel 3

Denne forordning træder i kraft på tyvendedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.









BILAG

Funktioner, opgaver og procedurer for EF-referencelaboratoriet for andre hestesygdomme end afrikansk hestepest, som skal gælde for samarbejdet med de laboratorier, der har til opgave at diagnosticere infektiøse sygdomme hos dyr af hestefamilien i medlemsstaterne

Uden at de generelle funktioner og opgaver, der påhviler EF-referencelaboratorierne i dyresundhedssektoren i henhold til artikel 32, stk. 2, i forordning (EF) nr. 882/2004 derved tilsidesættes, har EF-referencelaboratoriet for andre hestesygdomme end afrikansk hestepest (i det følgende benævnt »EF-referencelaboratoriet«) følgende funktioner og opgaver:

1. EF-referencelaboratoriet skal, hvor det er nødvendigt, sikre kontakt mellem medlemsstaternes nationale/centrale laboratorier for hestesygdomme eller med dele af diagnosticeringslaboratorier, der beskæftiger sig med enkeltpatogener eller grupper af patogener vedrørende de hestesygdomme, der er opført i bilag A til direktiv 90/426/EØF og omhandlet i kapitel II, afsnit A, i bilag D til direktiv Rådets 92/65/EØF, bortset fra afrikansk hestepest, især ved: a) at indtage en førerposition inden for hestesektoren i tæt kontakt med de relevante strukturer vedrørende væddeløbs- og konkurrenceheste med henblik på: i) at sikre tidlig varsling, skøn over risici og om muligt forudsige risici som følge af nye sygdomme og navnlig epidemiologiske situationer ii) at overvåge sygdomssituationen globalt og regionalt ved regelmæssigt at modtage feltprøver fra medlemsstater og tredjelande, der geografisk eller kommercielt er knyttet til Fællesskabet inden for handelen med dyr af hestefamilien eller produkter fremstillet af sådanne dyr b) at typebestemme og karakterisere antigener og genomer af patogener på grundlag af de i litra a), nr. ii), nævnte prøver, når det er relevant og nødvendigt, f.eks. med henblik på epidemiologisk opfølgning eller diagnoseverifikation, og i) straks meddele Kommissionen, den pågældende medlemsstat og det pågældende nationale/centrale laboratorium resultaterne af sådanne undersøgelser ii) fastslå de pågældende patogeners identitet, om nødvendigt i nært samarbejde med de af Verdensorganisationen for Dyresundhed (OIE) udpegede regionale referencelaboratorier c) at opbygge og vedligeholde en opdateret samling af patogener og stammer af disse patogener og en opdateret samling af specifikke sera mod hestesygdomme d) at få til opgave at gennemføre en kortlægning af de teknikker, der for øjeblikket anvendes i de forskellige laboratorier, med henblik på: i) at foreslå standardiserede test og testprocedurer eller referencesera til intern kvalitetskontrol ii) at udvikle nye diagnosticeringsprocedurer for at gøre import af dyr af hestefamilien sikrere og eksport af dyr af hestefamilien mere konkurrencedygtig e) at rådgive Kommissionen om alle aspekter vedrørende de hestesygdomme, der er opført i bilag A til direktiv 90/426/EØF eller omhandlet i kapitel II, afsnit A, i bilag D til direktiv 92/65/EØF, eller som er omfattet af anden EF-dyresundhedslovgivning; denne opgave omfatter rådgivning om eventuel vaccination, om de sundhedstest, der bør kræves i forbindelse med handel og import, eller om evaluering af nyudviklede vacciner og om spørgsmål vedrørende de forskellige hestesygdommes epidemiologi.

2. EF-referencelaboratoriet skal støtte de nationale/centrale laboratoriers funktioner, navnlig ved: a) at opbevare og forsyne de nationale/centrale laboratorier med reagenser og materialer til brug ved diagnosticeringen af hestesygdomme, såsom vira eller andre patogener og/eller inaktiverede antigener, standardiserede sera, cellelinjer og andre referencereagenser b) at have ekspertise i hestesygdomme, herunder nye sygdomme, så der kan stilles en hurtig differentialdiagnose c) at fremme harmonisering af diagnosticeringen og sikre en høj testkvalitet i Fællesskabet ved at tilrettelægge og gennemføre periodiske sammenlignende forsøg og øvelser i ekstern kvalitetssikring i forbindelse med diagnosticeringen af hestesygdomme på fællesskabsplan og regelmæssigt at meddele Kommissionen, medlemsstaterne og de nationale/centrale laboratorier resultaterne af disse forsøg d) gradvis at indføre og dernæst fortsat at gennemføre sammenlignende laboratorieprøvninger e) at gennemføre undersøgelser, der tager sigte på at udvikle bedre metoder til sygdomsbekæmpelse, i samarbejde med de nationale/centrale laboratorier og som fastlagt i EF-referencelaboratoriets årlige arbejdsplan og at anvise optimale metoder til diagnosticering og differentialdiagnosticering.

3. EF-referencelaboratoriet skal formidle oplysninger og gennemføre videreuddannelse, navnlig ved: a) at indsamle data og oplysninger om de metoder til diagnosticering og differentialdiagnosticering, som anvendes på de nationale/centrale laboratorier, og at videregive disse oplysninger til Kommissionen og medlemsstaterne b) at tilrettelægge og gennemføre de nødvendige arrangementer for videreuddannelse af eksperter i laboratoriediagnostik med henblik på at harmonisere diagnosticeringsmetoderne c) at holde sig ajour med udviklingen i hestesygdommes epidemiologi d) at tilrettelægge et årligt møde, hvor repræsentanter for de nationale/centrale laboratorier kan gennemgå diagnosticeringsmetoder og samordningens forløb.

4. EF-referencelaboratoriet skal endvidere: a) i samråd med Kommissionen gennemføre eksperimenter og feltforsøg, der tager sigte på en mere effektiv bekæmpelse af specifikke hestesygdomme b) på de nationale/centrale referencelaboratoriers årlige møde revidere de relevante bestemmelser i OIE’s Terrestrial Animals Manual of Standards for Diagnostic Tests and Vaccines c) bistå Kommissionen ved revisionen af anbefalingerne fra OIE (den zoosanitære kodeks vedrørende landdyr og Manual of Standards for Diagnostic Tests and Vaccines).